<https://youtu.be/XCitlMi_RW4>

Projekt/humanitarna akcija

Škole za Afriku

Planirano 1h tjedno

OŠ Dubrava, PŠ Farkaševac i Bolč

Katarina Hajdek

I ove godine želimo pomoći Africi, projektom /humanitarnom akcijom **Škole za Afriku**. Izrađivali bismo Božićne čestitke od papira koje bismo prodavali u adventu za simboličan iznos od 1 eura (okvirno, može manje, a može i za više). Donacije su isključivo humanitarnog karaktera i nisu obavezne. Prikupljeni novac predao bi se u OŠ Dubrava i dalje za Afriku na žiro-račun HR9223600001501092532, poziv na broj 23612.

Ishodi: Cjelovito pripremanje i podučavanje učenika u svrhu pomaganja svima, pa čak i onima koji su nam daleko, koje ne poznamo.

Učenici prepoznaju plemenitost u molitvi i za one koje ne poznaju.

Učenici sakupljaju od svoga džeparca za djecu u Africi.

Učenici izrađuju u zimskom mjesecima čestitke koje će prodavati kao dobrovoljni prilog za Škole za Afriku.

# Škole za Afriku

### *Djeca i mladi hrvatskih vrtića i škola uče o dječjim pravima i stvaraju obrazovne prilike za najranjiviju djecu Afrike*

### SFA header

## ****Kroz program „Škole za Afriku“ udružujemo snage za djecu Etiopije!****

Pozivamo vas da se pridružite stvaranju obrazovnih mogućnosti za najranjiviju djecu Etiopije!

Kroz program „Škole za Afriku“ djeca i mladi diljem Hrvatske zalažu se za obrazovanje svojih vršnjaka u Etiopiji te uče o dječjim pravima i važnosti solidarnosti.

Svim provoditeljima programa UNICEF će osigurati edukaciju, programske materijale i stručnu podršku tijekom cijele godine.

Za sva pitanja o programu „Škole za Afriku“ obratite nam se na e-adresu [sza@unicef.hr](mailto:skole_za_afriku@unicef.hr) ili telefonom na broj [01/2442-660](tel:+38512442660).

Prikupljena sredstva za donaciju možete uplatiti na žiro-račun HR9223600001501092532, poziv na broj 23612.

**Škola, klupa, bilježnica, učitelj ili učiteljica još su uvijek samo san za više od 38 milijuna djece Afrike.** Bez obrazovanja ta djeca gube priliku da ostvare svoje potencijale, izađu iz siromaštva i izgrade bolju budućnost za sebe, svoje obitelji i zajednice.

Siromaštvo, nedostatak sigurnih školskih objekata, udaljenost škola, život u izbjeglištvu i diskriminatorna uvjerenja društva prepreke su prema obrazovanju preko kojih ova djeca ne mogu preći.

Etiopija je zemlja Afrike u kojoj kontinuirano raste broj djece koja zbog oružanih sukoba, vremenskih katastrofa i širenja bolesti ne mogu ostvariti svoja prava.

**U Etiopiji odrasta čak 7,3 milijuna djece koja trebaju podršku kako bi nastavila obrazovanje, neophodno za zdrav razvoj svakog djeteta.** Kroz aktivnosti programa „Škole za Afriku“ udružit ćemo se za njih stvarajući obrazovne mogućnosti i bolje životne šanse:

* ulagat ćemo u škole i obrazovne djelatnike,
* podržati djecu koja su morala prekinuti obrazovanje,
* osigurati knjige i školski pribor,
* pružati psihosocijalnu podršku,
* povećati dostupnost predškolskog obrazovanja i
* angažirati zajednice u zalaganju za obrazovanje djevojčica.

## Rješenje

Na temeljima vizije Nelsona Mandele da **obrazovanje može transformirati živote ljudi, ali i cijelih zajednica**, 2004. godine pokrenuta je inicijativa „Škole za Afriku“ kako bi svako dijete tog kontinenta dobilo svoju priliku za obrazovanje.

Ova važna inicijativa ujedinila je svijet – 27 zemalja do sada je prikupilo više od 300 milijuna američkih dolara, čime je **više od 30 milijuna djevojčica i dječaka dobilo priliku za školovanje!**

Ured UNICEF-a za Hrvatsku inicijativi se pridružio 2008. godine edukativno-humanitarnim programom „Škole za Afriku“ koji provodi u suradnji s dječjim vrtićima, školama te centrima za odgoj i obrazovanje diljem Hrvatske.

U zajedništvu ispunjenom dobrom voljom, humanošću i vjerom u ostvarivost promjena djeca i mladi uče o dječjim pravima, nejednakim mogućnostima i međunarodnoj solidarnosti te pomažu u stvaranju boljih uvjeta života za djecu Afrike. Do sada su, zajedno sa svojim zajednicama, **djeca i mladi Hrvatske prikupili više od šest milijuna kuna za obrazovanje djece Ruande, Etiopije i Burkine Faso!**

Prikupljenim sredstvima izgrađene su i opremljene brojne škole, a postojeće obnovljene, izgrađena su školska igrališta, a djeci je osiguran pristup čistoj, pitkoj vodi i sanitarnim prostorijama. Otvoreni su centri za rani odgoj i obrazovanje za najmlađu djecu, a djeca koja su prekinula školovanje ili bila primorana raditi dobila su priliku pohađati centre za alternativno obrazovanje.

Pročitajte [Novosti programa Škole za Afriku](https://www.unicef.org/croatia/media/13556/file) i saznajte što smo do sada ostvarili!

I ove godine su se učenici i učiteljice OŠ Dubrva, PŠ Farkaševac i PŠ Bolč uključili u prijekt Škole za Afriku.

Odlučili smo izraditi, u vrijeme adventa, čestitke za Božić, koje bismo prodavali po simboličnoj cijeni u iznosu od 1 eura (naravno, može i manje, a može i više).

Projekt je isključivo humanitarnog karaktera i nije obavezan. Unaprijed zahvaljujemo svima koji su pomogli da ovaj projekt u školi i ove godine zaživi, i svima koji su se odlučili na dobrovoljni prilog. Prikupljena sredstva za donaciju uplatiti će se na žiro-račun HR9223600001501092532, poziv na broj 23612.

Mir i dobro